Neuvoston asetus (EY) N:o 46/98, annettu 19 joulukuuta 1997, tietyistä Norjan lipun alla purjehtiviin aluksiin sovellettavista kalavarojen säilyttämis- ja hoitotoimenpiteistä vuodeksi 1998



Virallinen lehti nro L 012 , 19/01/1998 s. 0050 - 0057



NEUVOSTON ASETUS (EY) N:o 46/98, annettu 19 joulukuuta 1997, tietyistä Norjan lipun alla purjehtiviin aluksiin sovellettavista kalavarojen säilyttämis- ja hoitotoimenpiteistä vuodeksi 1998 EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon yhteisön kalastus- ja vesiviljelyjärjestelmän perustamisesta 20 päivänä joulukuuta 1992 annetun neuvoston asetuksen (ETY) N:o 3760/92 (1) ja erityisesti sen 8 artiklan 4 kohdan, ottaa huomioon komission ehdotuksen, sekä katsoo, että yhteisö ja Norja ovat neuvotelleet erityisesti Euroopan talousyhteisön ja Norjan kuningaskunnan välisen kalastussopimuksen (2) 2 ja 7 artiklassa määrätyn menettelyn mukaisesti keskinäisistä kalastusoikeuksistaan vuoden 1998 osalta sekä yhteisten elollisten luonnonvarojen hoidosta, näissä neuvotteluissa valtuuskunnat ovat sopineet suosittelevansa omille viranomaisilleen tiettyjen pyyntikiintiöiden vahvistamista toisen osapuolen aluksille vuodeksi 1998, Tanskan, Norjan ja Ruotsin välisessä 19 päivänä joulukuuta 1966 tehdyssä keskinäistä pääsyä kalastamaan Skagerrakiin ja Kattegatiin koskevassa sopimuksessa määrätään, että jokainen osapuoli myöntää toisten osapuolten aluksille pääsyn kalastusvyöhykkeelleen Skagerrakissa ja osassa Kattegatia perusviivoista neljään meripeninkulmaan asti, yhteisö, Färsaaret, Islanti, Norja ja Venäjän federaatio ovat myös neuvotelleet norjalaisen kevätkutuisen sillin (Atlantin-Skandinavian sillin) hallinnosta ja jakamisesta vuonna 1998, nämä neuvottelut johtivat muun muassa molemminpuolista alueelle pääsyä koskeviin järjestelyihin, joiden mukaan Norja saa kalastaa 9 000 tonnia osuudestaan linjan 62° pohjoista leveyttä pohjoispuolella sijaitsevilla yhteisön kalastusvesillä, neuvoston tehtävänä on vahvistaa erityisedellytykset, joiden mukaisesti pyyntiä on harjoitettava, tässä asetuksessa tarkoitettuun kalastustoimintaan sovelletaan yhteiseen kalastuspolitiikkaan sovellettavasta valvontajärjestelmästä 12 päivänä lokakuuta 1993 annetussa neuvoston asetuksessa (EY) N:o 2847/93 (3) säädettyjä valvontatoimenpiteitä, kalastusalusten merkitsemistä ja asiakirjoilla todistamista koskevista yksityiskohtaisista erityissäännöistä 20 päivänä toukokuuta 1987 annetun komission asetuksen (ETY) N:o 1381/87 (4) 3 artiklan 2 kohdassa säädetään, että kaikilla aluksilla, joissa on jäähdytettyjä merivesisäiliöitä, on säilytettävä toimivaltaisen viranomaisen hyväksymä asiakirja, johon on merkitty säiliöiden tilavuus kuutiometreinä 10 senttimetrin välein mitattuna, ja yhteisen edun mukaisista pakottavista syistä tätä asetusta olisi sovellettava 1 päivästä tammikuuta 1998, ON ANTANUT TÄMÄN ASETUKSEN: 1 artikla 1. Norjan lipun alla purjehtivilla aluksilla on lupa harjoittaa kalastustoimintaa 31 päivään joulukuuta 1998 asti liitteessä I ja I A tarkoitettujen lajien osalta mainitussa liitteessä vahvistetuin maantieteellisin ja määrällisin rajoituksin sekä tämän asetuksen mukaisesti jäsenvaltioiden kalastusvyöhykkeillä, jotka ulottuvat 200 meripeninkulman päähän Pohjanmeren, Skagerrakin, Kattegatin, Itämeren ja linjan 43°00' pohjoista leveyttä pohjoispuolella Atlantin valtameren rannikosta. 2. Edellä 1 kohdan nojalla sallittu kalastustoiminta rajoittuu sen 200 meripeninkulman kalastusvyöhykkeen osiin, joka sijaitsee 12 meripeninkulman ulkopuolella niistä perusviivoista laskettuna, joita käytetään jäsenvaltioiden kalastusvyöhykkeiden mittaamisessa; pyynti on kuitenkin sallittu Skagerrakissa 4 meripeninkulman ulkopuolella Tanskan perusviivoista. 3. ICES-osa-alueen III a niissä osissa, jotka rajoittuvat lännessä viivaan Hanstholmin majakasta Lindesnesin majakkaan ja etelässä viivaan Skagenin majakasta Tistlarnan majakkaan sekä viivaan tästä pisteestä lähimpään pisteeseen Ruotsin rannikolla, harjoitettua pyyntiä eivät koske määrälliset rajoitukset, lukuun ottamatta makrillin ja seidin pyyntiä. 4. Sen estämättä, mitä 1 kohdassa säädetään, niiden lajien väistämättömät sivusaaliit, joille ei ole vahvistettu kiintiötä jollekin vyöhykkeelle, sallitaan kyseisellä vyöhykkeellä voimassa olevien säilyttämistoimenpiteiden määräämissä rajoissa. 5. Jollakin vyöhykkeellä pyydetyt niiden lajien sivusaaliit, joille on vahvistettu kiintiö tälle vyöhykkeelle, merkitään pyydetyksi kyseisestä kiintiöstä. 2 artikla 1. Alusten, jotka kalastavat 1 artiklassa vahvistettujen kiintiöiden rajoissa, on noudatettava säilyttämis- ja valvontatoimenpiteitä sekä kaikkia muita kalastustoimintaa mainitussa artiklassa tarkoitetuilla vyöhykkeillä koskevia säännöksiä. 2. Edellä 1 kohdassa tarkoitettujen alusten on pidettävä kalastuspäiväkirjaa, johon on merkittävä liitteessä II tarkoitetut tiedot. 3. Edellä 1 kohdassa tarkoitettujen alusten, lukuun ottamatta niitä aluksia, jotka harjoittavat kalastustoimintaa ICES-osa-alueella III a, on toimitettava komissiolle liitteessä III tarkoitetut tiedot, ja kyseiset tiedot on toimitettava mainitussa liitteessä vahvistettujen sääntöjen mukaisesti. 4. Edellä 1 kohdassa tarkoitetuilla aluksilla, joissa on jäähdytettyjä merivesisäiliöitä, on säilytettävä toimivaltaisen viranomaisen hyväksymä asiakirja, joka osoittaa säiliöiden tilavuuden kuutiometreinä 10 senttimetrin välein mitattuna. 5. Edellä 1 kohdassa tarkoitettujen alusten rekisterikirjaimet ja -numerot on merkittävä selvästi aluksen keulan molemmille puolille. 3 artikla 1. Kun yli 200 bruttorekisteritonnia painavat alukset harjoittavat pyyntiä ICES-alueilla 1 artiklassa vahvistettujen kiintiöiden rajoissa, niillä on oltava komission yhteisön puolesta myöntämä lisenssi ja erityiskalastuslupa sekä täytettävä tässä lisenssissä ja tässä erityiskalastusluvassa esitetyt edellytykset. Ensimmäisestä alakohdasta poiketen komissio antaa yhteisön puolesta kymmenen vain yhden päivän voimassa olevaa lisenssiä ja erityiskalastuslupaa aluksille, jotka pyytävät silliä ICES-alueella II a (linjan 62° pohjoista leveyttä pohjoispuolella). Norja ilmoittaa komissiolle niiden alusten nimen ja ominaisuudet, joille lisenssit ja erityiskalastusluvat voidaan myöntää. 2. Komissio myöntää 1 kohdassa tarkoitetut kalastuslisenssit ja erityiskalastusluvat kaikille aluksille, joille Norjan viranomaiset esittävät lisenssiä tai erityiskalastuslupaa. Lisenssin saaneiden alusten luetteloa voidaan milloin tahansa pyytää muutettavaksi, ja pyynnöt käsitellään viipymättä. 3. Jokaisessa komissiolle jätettävässä lisenssi- ja erityiskalastuslupahakemuksessa on oltava seuraavat tiedot: a) aluksen nimi, b) rekisterinumero, c) ulkoiset tunnuskirjaimet ja -numerot, d) rekisterisatama, e) omistajan tai rahtaajan nimi ja osoite, f) bruttovetoisuus ja kokonaispituus, g) koneteho, h) radiokutsutunnus ja taajuus, i) aiottu pyyntitapa, j) aiottu pyyntialue, k) kalalajit, joita aiotaan pyytää, l) ajanjakso, jolle lisenssiä haetaan. 4. Lisenssit ja erityiskalastusluvat ovat voimassa aluskohtaisesti. Jos samaan kalastustoimeen osallistuu useita aluksia, niillä kaikilla on oltava lisenssi tai erityiskalastuslupa. 5. Lisenssit ja erityiskalastusluvat voidaan peruuttaa uusien lisenssien ja uusien erityiskalastuslupien myöntämisen yhteydessä. Tällainen peruuttaminen tulee voimaan sitä päivää edeltävänä päivänä, jona komissio myöntää uudet lisenssit ja erityiskalastusluvat. Uudet lisenssit ja erityiskalastusluvat tulevat voimaan niiden myöntämispäivänä. 6. Lisenssi tai erityiskalastuslupa peruutetaan kokonaan tai osittain ennen viimeistä voimassaolopäivää, jos 1 artiklassa vahvistetut vastaavat kiintiöt ovat täydet. 7. Lisenssi ja erityiskalastuslupa peruutetaan, jos tässä asetuksessa vahvistettuja velvoitteita ei täytetä. 8. Niille aluksille, jotka eivät täytä tässä asetuksessa säädettyjä velvoitteitaan, ei myönnetä enintään kahdentoista kuukauden aikana lisenssejä eikä erityiskalastuslupia. 9. Komissio toimittaa yhteisön puolesta Norjalle niiden alusten nimen ja ominaisuudet, joilla ei ole lupaa kalastaa yhteisön kalastusvyöhykkeellä seuraavan kuukauden tai seuraavien kuukausien aikana yhteisön sääntöjen rikkomisen vuoksi. 4 artikla Tylppäpyrstömolvan, molvan ja keilan pyynti 1 artiklassa tarkoitettujen kiintiöiden rajoissa on sallittu ainoastaan, jos ICES-alueella V b ja ICES-suuralueilla VI ja VII käytetään pyyntimuotoa, jota kutsutaan yleisesti "pitkäsiimakalastukseksi". 5 artikla Troolien ja kierrenuottien käyttö pelagisten lajien pyyntiin on kielletty Skagerrakissa lauantaista keskiyöstä sunnuntaihin keskiyöhön. 6 artikla Alukset, joilla on lupa kalastaa 31 päivänä joulukuuta voivat jatkaa kalastustoimintaansa seuraavan vuoden alussa tämän luvan perusteella, kunnes komissio hyväksyy yhteisön puolesta kyseisen vuoden uudet alusluettelot. 7 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan 1 päivästä tammikuuta 1998. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 19 joulukuuta 1997. Neuvoston puolesta F. BODEN Puheenjohtaja (1) EYVL L 389, 31.12.1992, s. 1, asetus sellaisena kuin se on muutettuna vuoden 1994 liittymisasiakirjalla. (2) EYVL L 226, 29.8.1980, s. 48. (3) EYVL L 261, 20.10.1993, s. 1, asetus sellaisena kuin se on viimeksi muutettuna asetuksella (EY) N:o 2205/97 (EYVL L 304, 7.11.1997, s. 1). (4) EYVL L 132, 21.5.1987, s. 9. LIITE I Norjan pyyntikiintiöt vuodeksi 1998 >TAULUKON PAIKKA> LIITE I A Norjalainen kevätkutuinen silli (Atlantin - Skandinavian-silli) >TAULUKON PAIKKA> LIITE II Kalastettaessa vyöhykkeillä, jotka ulottuvat 200 meripeninkulman päähän yhteisön jäsenvaltioiden rannikoista ja joita koskevat yhteisön kalastusalan säännöt, kalastuspäiväkirjaan on merkittävä seuraavat tiedot välittömästi seuraavien tapahtumien jälkeen: 1. Jokaisen nostokerran jälkeen: 1.1. jokaisen pyydetyn lajin määrä (elopaino kilogrammoina), 1.2. nostokerran päivämäärä ja kellonaika, 1.3. maantieteellinen sijainti saalista pyydettäessä, 1.4. käytetty pyyntitapa. 2. Jokaisen toiseen alukseen tai toisesta aluksesta tapahtuneen jälleenlaivauksen jälkeen: 2.1. merkintä "saatu ...:lta" tai "siirretty ...:lle", 2.2. jokaisen jälleenlaivatun kalalajin määrä (elopaino kilogrammoina), 2.3. sen aluksen nimi, ulkoiset tunnuskirjaimet ja -numerot, josta tai johon jälleenlaivaus tehtiin. 3. Jokaisen yhteisön satamassa tapahtuneen saaliin purkamisen jälkeen: 3.1. sataman nimi, 3.2. jokaisen puretun lajin määrä (elopaino kilogrammoina). 4. Jokaisen Euroopan yhteisöjen komissiolle tehdyn tiedonannon jälkeen: 4.1. lähetyksen päivämäärä ja kellonaika, 4.2. viestityyppi: IN, OUT, ICES, WKL tai 2 WKL, 4.3. jos viesti lähetetään radioteitse: radioaseman nimi. LIITE III 1. Euroopan yhteisöjen komissiolle toimitetaan seuraavat tiedot seuraavina ajankohtina: 1.1. Aina kun alus saapuu niille kalastusvyöhykkeille, jotka ulottuvat 200 meripeninkulman päähän yhteisön jäsenvaltioiden rannikoista ja joita koskevat yhteisön kalastusalan säännöt: a) jäljempänä 1.5 kohdassa esitetyt tiedot, b) aluksella pidettyjen saaliiden määrät lajeittain (kilogrammoina), c) päivämäärä ja ICES-alue, jolla aluksen päällikkö aikoo aloittaa pyynnin. Jos kalastus edellyttää tiettynä päivänä useaa saapumista 1.1 kohdassa tarkoitetuille vyöhykkeille, yksi, ensimmäisen kerran saavuttaessa annettu ilmoitus riittää. 1.2. Aina kun alus poistuu 1.1 kohdassa tarkoitetulta vyöhykkeeltä: a) jäljempänä 1.5 kohdassa esitetyt tiedot, b) aluksella pidettyjen saaliiden määrät lajeittain (elopaino kilogrammoina), c) kaikkien edellisen ilmoituksen jälkeen pyydettyjen saaliiden määrät lajeittain (elopaino kilogrammoina), d) ICES-alue, jolla saaliit on pyydetty, e) toisille aluksille ja/tai toisilta aluksilta aluksen vyöhykkeelle saapumisen jälkeen jälleenlaivatut saaliiden määrät lajeittain (elopaino kilogrammoina) sekä sen aluksen tunnusmerkit, jolle jälleenlaivaus suoritettiin, f) yhteisön satamassa aluksen vyöhykkeelle saapumisen jälkeen puretut saalismäärät lajeittain (elopaino kilogrammoina). Jos kalastus edellyttää tiettynä päivänä useaa saapumista 1.1 kohdassa tarkoitetuille vyöhykkeille, yksi, viimeisen kerran poistuttaessa annettava ilmoitus riittää. 1.3. Makrillin, sillin ja silakan osalta joka kolmas päivä alkaen kolmannesta päivästä sen jälkeen, kun alus saapuu ensimmäisen kerran 1.1 kohdassa tarkoitetuille vyöhykkeille, ja muiden lajien kuin makrillin, sillin ja silakan osalta viikoittain alkaen seitsemännestä päivästä sen jälkeen, kun alus saapuu ensimmäisen kerran 1.1 kohdassa tarkoitetuille vyöhykkeille: a) jäljempänä 1.5 kohdassa esitetyt tiedot, b) kaikkien edellisen ilmoituksen jälkeen pyydettyjen lajien määrät (elopaino kilogrammoina), c) ICES-alue, jolla saaliit on pyydetty. 1.4. Aina aluksen siirtyessä ICES-alueelta toiselle: a) jäljempänä 1.5 kohdassa esitetyt tiedot, b) kaikkien edellisen ilmoituksen jälkeen pyydettyjen saaliiden määrät lajeittain (elopaino kilogrammoina), c) ICES-alue, jolla saaliit on pyydetty. 1.5. a) Aluksen nimi, radiokutsutunnus, ulkoiset tunnuskirjaimet ja -numerot sekä päällikön nimi, b) lisenssin numero, jos alus harjoittaa kalastusta lisenssin nojalla, c) kyseistä pyyntimatkaa koskevan viestin järjestysnumero, d) viestityypin tunnus, e) päivämäärä, kellonaika ja aluksen maantieteellinen sijainti. 2.1. Edellä 1 kohdassa esitetyt tiedot on toimitettava Euroopan yhteisöjen komissiolle Brysseliin (teleksi: 24189 FISEU-B) jonkin 3 kohdassa mainitun radioaseman kautta ja 4 kohdassa esitetyssä muodossa. 2.2. Jos alus ei voi ylivoimaisen esteen vuoksi lähettää tietoja, toinen alus voi lähettää sanoman sen puolesta. 3. >TAULUKON PAIKKA> 4. Tiedonantojen muoto Edellä 1 kohdassa esitettyihin tietoihin on sisällyttävä seuraavat osat ja ne on lähetettävä seuraavassa järjestyksessä: - aluksen nimi, - radiokutsutunnus, - ulkoiset tunnuskirjaimet ja -numerot, - kyseistä pyyntimatkaa koskevan viestin järjestysnumero, - viestityypin tunnus seuraavan koodin mukaisesti: - sanoma saavuttaessa jollekin 1.1 kohdassa tarkoitetuista vyöhykkeistä: "IN", - sanoma poistuttaessa joltakin 1.1 kohdassa tarkoitetuista vyöhykkeistä: "OUT", - sanoma siirryttäessä ICES-alueelta toiselle: "ICES", - viikkosanoma: "WKL", - joka kolmas päivä lähetettävä sanoma: "2 WKL", - päivämäärä, kellonaika ja maantieteellinen sijainti, - ICES-alueet/-suuralueet, jolla pyynti aiotaan aloittaa, - päivä, jona pyynti aiotaan aloittaa, - aluksella pidetyt saaliiden määrät lajeittain (elopaino kilogrammoina) 5 kohdassa mainittua koodia käyttäen, - edellisen ilmoituksen jälkeen pyydetyt saaliiden määrät lajeittain (elopaino kilogrammoina) 5 kohdassa mainittua koodia käyttäen, - ICES-alueet/-suuralueet, jolla saaliit on pyydetty, - edellisen ilmoituksen jälkeen muille aluksille/muilta aluksilta jälleenlaivatut saaliiden määrät lajeittain (elopaino kilogrammoina), - sen aluksen nimi ja radiokutsutunnus, jolle/jolta jälleenlaivaus suoritettiin, - edellisen ilmoituksen jälkeen jossakin yhteisön satamassa puretut saaliiden määrät lajeittain (elopaino kilogrammoina), - aluksen päällikön nimi. 5. Aluksella olevien lajien 4 kohdassa tarkoitettuun ilmoittamiseen käytettävä koodi: PRA - pohjankatkarapu (Pandalus borealis), HKE - kummeliturska (Merluccius merluccius), GHL - grönlanninpallas (Reinhardtius hippoglossoides), COD - turska (Gadus morhua), HAD - kolja (Melanogrammus aeglefinus), HAL - ruijanpallas (Hippoglossus hippoglossus), MAC - makrilli (Scomber scombrus), HOM - piikkimakrilli (Trachurus trachurus), RNG - lestikala (Coryphaenoides rupestris), POK - seiti (Pollachius virens), WHG - valkoturska (Merlangius merlangus), HER - silli ja silakka (Clupea harengus), SAN - tuulenkala (Ammodytes-suvun lajit), SPR - kilohaili (Sprattus sprattus), PLE - punakampela (Pleuronectes platessa), NOP - harmaaturska (Trisopterus esmarkii), LIN - molva (Molva molva), PEZ - katkaravut (Panaedae), ANE - sardelli (Engraulis encrasicholus), RED - punasimppu (Sebastes-suvun lajit), PLA - liejukampela (Hypoglossoides platessoides), SQX - kalmari (Illex-suvun lajit), YEL - ruostekampela (Limanda ferruginea), WHB - mustakitaturska (Micromesistius poutassou), TUN - tonnikalat (Thunnidae), BLI - tylppäpyrstömolva (Molva dypterygia), USK - keila (Brosme brosme), DGS - piikkihai (Squalus acanthias), BSK - jättiläishai (Cetorinhus maximus), POR - sillihai (Lamma nasus), SQC - kalmari (Loligo-suvun lajit), POA - merilahna (Brama brama), PIL - sardiini (Sardina pilchardus), CSH - katkarapu (Crangon crangon), LEZ - lasikampela (Lepidorhombus-suvun lajit), MNZ - merikrotti (Lophius-suvun lajit), NEP - keisarihummeri (Nephrops norvegicus), POL - lyyraturska (Pollachius pollachius), ARG - hopeakuore (Argentina sphyraena), OTH - muut.